Internet Explorer

Internet Explorer (lühendatult IE või MSIE) on veebibrauser, mida arendas Microsoft peamiselt nende Windowsi operatsioonisüsteemidele. Brauseri tugi lõpetati 2022. aasta 15. juunil, aga see on siiamaani saadaval teatud Windowsi versioonides, näiteks Windows 10 pikaajalise toega väljaannetes. IE lasti esimest korda välja 1995. aastal laienduspakis Plus! for Windows 95 operatsioonisüsteemile Windows 95. Hilisemad versioonid olid saadaval tasuta ja tulid kaasa uuemate Microsoft Windowsi operatsioonisüsteemidega (alates Windows95 OSR2), kus nad olid seatud vaikebrauseriks. Brauseri kaasapanemine operatsioonisüsteemiga aitas Microsoftil võita esimese brauserisõja Netscape'i vastu ning 2003. aastal oli selle kasutajate osakaal 95% kõigi brauserite hulgas. Osakaal hakkas vähenema pärast konkureerivate brauserite Firefoxi (2004) ja Chrome'i (2008) ilmumist ning mobiilsete operatsioonisüsteemide Android ja iOS populaarsuse tõusu tõttu, mis Internet Explorerit ei toetanud. 2012. aasta maini oli see siiski kõige kasutatavam brauser personaalarvutites. Microsoft kulutas 1990. aastate lõpus Internet Exploreri arendamisele üle 100 miljoni dollari aastas ning 1999. aastaks oli projektiga seotud üle 1000 inimese. 2015. aastal jõudis koos Windows 10 operatsioonisüsteemiga tarbijateni Microsoft Edge ning uute funktsionaalsuste arendamine IE jaoks lõppes 2016. aastal. 15. juunil 2022 teatas Microsoft, et loobub Internet Exploreri tarbijaversiooni toetamisest. Brauserit kritiseeriti omal ajal kolmanda osapoole tehnoloogia väära kasutamise pärast (näiteks Spyglass Mosaic'u lähtekoodi kasutamisest algsetes versioonides selle eest tasumata) ning turvalisuse ja privaatsusega seotud nõrkuste poolest. Internet Explorer 6 leidis kriitikat selle eest, et see ei toetanud uuemaid veebistandardeid, ning USA ja Euroopa Liit on pidanud Internet Exploreri integreerimist Windowsiga ausa brauserikonkurentsi vastaseks tegevuseks. Esimesed IE versioonid põhinevad NCSA Mosaici edasiarendustel Spyglassi Mosaicil, mis oli üks varasemaid kommertsbrausereid. 2016. aasta septembris oli brauseri turuosa 10,73%. "Internet Explorer 11 desktop app retirement FAQ". TECHCOMMUNITY.MICROSOFT.COM (inglise). 19. mai 2021. Vaadatud 20. veebruaril 2023. "Microsoft's Internet Explorer losing browser share". BBC News. "Victor: Software empire pays high price". CNET News. Originaali arhiivikoopia seisuga 21. veebruar 2021. Vaadatud 17. oktoobril 2008. "The rise, fall, and rehabilitation of Internet Explorer". citeworld.com. Originaali arhiivikoopia seisuga 26. juuni 2015. Vaadatud 6. veebruaril 2015. Paul Maritz. "U.S. Antitrust Case 98-1232". justice.gov. Vaadatud 6. veebruaril 2015. There is talk about how we get more $'s from the 1000+ people we have working on browser related stuff... "Frequently Asked Questions". Microsoft Edge Development. Microsoft. Originaali arhiivikoopia seisuga 16. juuli 2016. The latest features and platform updates will only be available in Microsoft Edge. We will continue to deliver security updates to Internet Explorer 11 through its supported lifespan. To ensure consistent behavior across Windows versions, we will evaluate Internet Explorer 11 bugs for servicing on a case by case basis. "Microsoft loobub pärast 27 aastat Internet Explorerist" ERR, 15. juuni 2022 Tynan, Dan (26. mai 2006). "The 25 Worst Tech Products of All Time". PCWorld (inglise). Vaadatud 18. detsembril 2023. "U.S. v. Microsoft Corp., 253 F.3d 34 (D.C. Cir. 2001)". Justia Law (inglise). Vaadatud 18. detsembril 2023. "No IE onboard Windows 7 in Europe" (Briti inglise). 12. juuni 2009. Vaadatud 18. detsembril 2023. "Top 5 Browsers Sept 2016" (inglise). StatCounter Global Stats. Vaadatud 19. augustil 2017. Koduleht Kristjan Port. "Internet Exploreri matustel pisaraid ei poetata" ERR Novaator, 18. märts 2015